Piasa San Marco Piasa San Marco xe la prinsipałe e soła piasa de Venesia . Cofà che dixe el nome, ła piaza ła xe dedicada a San Marco, l'evangelista. Xe dal sinboło de San Marco che Venesia ga ciapà el suo, che xe el Leon de San Marco. Cor de la sità lagunare e logo sinbolo del Stato veneto, la xona monumental de Piasa San Marco la se conpone de tri setori: la piasa propriamente dita, o sia la xona sarà su tra le Procuratie e e quele , co un svilupo architetonego de rara sugestion sul conplesso monumental de la omonima baxełega e del canpanil de San Marco. la piaseta o piaseta San Marco, propagine meridionale davanti al Pałaso Dogal e a la Biblioteca Marciana, ponto de entrada monumental a l'area marciana par chi che vien dal mar traverso le do famose Colone de San Marco e San Todaro frontegianti el Basin de San Marco, sul cuale se afacia l'unega riva de Venesia che porta el nome de Molo. la piazeta dei Leonzini, propagine osidental a rente de la baxełega e prospicente el Pałaso Patriarcal, ciamà cusita par via de le do statue de leoni cucià che delimita l'area sentral sopraelevà. La forma che ga la piasa deso la xe vegnù fora a seguito de sucesive modifeghe e espansion che le ga interesà l'area. In origine la xona la jera destinà a brolo e traversà dal , che tacava insieme i atuali rii de la Zecca e del Cavalletto. El palazo dogal, vero castel munìo de tori e difese el jera zircondà par intiero da un canal e frontegià ne la xona de la piazeta de desso da un bacino par cargar e descargar le merci. Co xe rivà a Venesia el corpo de San Marco ne l'828, xe sta edificà la prima porta d'aquaCavai de San Marco', sistemà a coronamento de la baxełega, e la statua dei , che desso xe a l'entrada del palazo. Inte el 1264 i ga infine pavimentà la piaza con quarei messi zo a spina de pésse. Tra el 1301 e el 1442, co na continua e massicia serie de laori, Palazo Dogal el ga perso progresivamente el so aspetto militare fin a assumar la conformazion de desso. Tra el 1495 e el 1517 i ga inveze costruìo le e la , mentre contenporaneamente se procedea al sgónbaro de tuti i broli e i magazini oncora presenti ne l'area de la piaza. Tra el 1536 e el 1540 el Sansovino el ga realizà l'edificio de la e la ai pié del canpanil. Tra el 1582 e el 1640 xe sta la olta de le . Inte el 1722 i ga sistemà le do statue de la . Del 1723 xe inveze la pavimentazion de desso in trachite euganea a fasce laterali in marmo bianco.Xe infine inte el 1807 che la dominazion napoleonica la ga procedùo a butar zo la Ceza de San Geminiano e a costruir l' , dàndoghe al conplesso de l'area marciana l'aspeto definitivo. A le prime ore de la matina de luni 14 de lujo 1902 el canpanil de San Marco, zà tacà da na vistosa crepa, el xe ruinà inprovisamente demolendo la e un canton de la e ris-ciando de investir la stessa . In poco tenpo la tore la xe sta ricostruìa e i danni giustà, fasendo anpio ricorso ai materiali originali oncora doparabili. Cor, come dito, de la Repùblega de Venèsia, la piasa la ga senpre seguìo la vita e i costumi de la sità. El Palaso Dogal el xera sede del goerno e de le supreme magistradure de la Repùblega, nonché prexon. Tra le do colone de Marco e Todaro i fasea inveze le esecuzion caitali, mentre da la vegnea anunzià le leggi e i decreti, che dopo i tacava via su la .